cyanic-selkie/wikianc huggingface dataset:
Katodisäde
Katodisäteet
Brittiläinen fyysikko William Crookes ja eräät muut tutkijat pystyivät 1870-luvulla tyhjentämään putken ilmasta vielä tarkemmin, jolloin sinne jäänyt paine oli vähemmän kuin 10−6 atm. Tällaisia putkia sanotaan Crookesin putkiksi. Faraday oli ensimmäisenä havainnut pimeän alueen juuri katodin edessä, jossa ei ollut luminesenssia. Tätä alettiin kutsua "katodin pimeäksi alueeksi", "Faradayn pimeäksi alueeksi" tai "Crookesin pimeäksi alueeksi". Crookes havaitsi, että kun hän pumppasi enemmän ilmaa ulos putkesta, Faradayn pimeä alue laajeni katodista kohti anodia, kunnes lopulta putki oli kokonaan pimeä. Mutta putken anodin puoleisessa eli positiivisessa päässä putken lasi itse alkoi hehkua.
Elektronin löytö
Vielä 1800-luvun lopulla atomit olivat pienimmät tunnetut hiukkaset ja niitä pidettiin jakamattomina. Mikä kuljettaa sähkö­virtoja, oli suuri arvoitus. Vuosisadan lopulla suoritettiin useita kokeita sen selvittämiseksi, mitä katodi­säteet olivat. Oli kaksi teoriaa. Crookesin ja Arthur Schusterin mukaan ne koostuivat "säteilevän aineen" hiukkasista, toisin sanoen sähköisesti varautuneista atomeista. Saksalaiset tiedemiehet Eilhard Wiedeman, Heinrich Hertz ja Goldstein sen sijaan väittivät, että ne olivat eetterissä eteneviä aaltoja, jonkinlainen uusi sähkö­magneettisen säteilyn muoto, eivätkä ne olleet samoja, jotka kuljettivat sähkövirran putken läpi.
Tyhjiöputket
Katodisäteitä sanotaan nykyisin tavallisesti elektroni­suihkuiksi. Elektroni­suihkujen ohjaus­tekniikka sai alkunsa Ferdinand Braunin vuonna 1897 tekemistä keksinnöistä, ja nykyään sitä käytetään muun muassa elektroni­mikro­skoopeissa, elektronisuihkulitografiassa ja hiukkas­kiihdyttimissä.
Ahti Salmikari
Luottamustoimet
Salmikari toimi Kenttälennätinpataljoonan kunnianeuvoston jäsenenä vuosina 1922 ja 1925 ja varajäsenenä vuonna 1926 sekä puheenjohtajana vuonna 1927. Hän toimi myös 1. divisioonan kunniatuomioistuimen jäsenenä vuonna 1929 ja Viestipataljoona 2:n kunnianeuvoston jäsenenä vuonna 1931 ja puheenjohtajana vuosina 1932–1933 sekä varapuheenjohtajana vuonna 1936 ja puheenjohtajana vuonna 1937. Viestirykmentin kunnianeuvoston puheenjohtajana hän toimi vuonna 1938. Hän toimi Asunto Oy Kuusitie 14:n johtokunnan varapuheenjohtajana vuosina 1969–1970 ja Helsingin kaupungin kunnallisvaalilautakunnan jäsenenä vuonna 1968 sekä vaalilautakunnan jäsenenä eduskuntavaaleissa vuonna 1970.
Luettelo Suomen presidenttiehdokkaista puolueen mukaan
Keskusta
Suomen Keskusta (1906–1965 Maalaisliitto, 1965–1988 Keskustapuolue) on asettanut Suomen presidentinvaaleihin yhteensä kahdeksan ehdokasta:
RKP
Ruotsalainen Kansanpuolue on asettanut Suomen presidentinvaaleihin yhteensä yhdeksän ehdokasta:
IKL
Isänmaallinen kansanliike on asettanut Suomen presidentinvaaleihin ehdokkaan kerran:
SKYP
Suomen Kansan Yhtenäisyyden Puolue on asettanut Suomen presidentinvaaleihin ehdokkaan kahdesti:
Liian iso keikka
Liian iso keikka on vuonna 1986 ensi-iltansa saanut Ere Kokkosen ja Spede Pasasen elokuva.
Vastaanotto
Liian iso keikka sai ensi-iltavuonnaan 1986 yli 120 000 teatterikatsojaa ja nousi vuoden neljänneksi katsotuimmaksi kotimaiseksi elokuvaksi. Paremmin myivät vain Kokkosen Uuno Turhapuro muuttaa maalle ja Pikkupojat sekä Mikko Niskasen Elämän vonkamies.
James Pierpont
thumb|150px|right|James Pierpont James Pierpont (25. huhtikuuta 1822 – 5. elokuuta 1893) oli yhdysvaltalainen urkuri ja kuoronjohtaja. Hän sävelsi ja sanoitti ”The One Horse Open Sleigh” -laulun (1857), joka tarkoitettiin alun perin kiitospäiväksi. Esitys kirkossa Savannahissa, Georgiassa sai niin hyvän vastaanoton, että se päätettiin toistaa jouluna, ja kappale vakiintuikin joululauluksi nimellä ”Kulkuset”. Se julkaistiin tällä uudella nimellä vuonna 1859.
Pierpont oli alun perin Massachusettsista kotoisin. Hän palveli Konfederaation armeijassa Yhdysvaltain sisällissodassa ja oli kahdesti naimisissa. Hän kuoli Floridassa.
Shogun: Total War
Lisäosat
Pelille on julkaistu lisäosa Shogun: Total War Mongol Invasion.
Sheila Mercier
Nuoruus
Mercier syntyi Hullissa uudenvuodenpäivänä 1919. Hänen isänsä Herbert Rix oli osakkaana J.R. Rix & Sons Ltd -laivayhtiössä ja äiti Fanny oli amatöörinäyttelijä ja -laulaja. Hänellä oli kolme sisarusta, joista yksi oli näyttelijä Brian Rix (1924–2016). Käydessään koulua St Ethelburgassa Hornseassa Mercier alkoi näytellä koulunäytelmissä ja esiintyä konserteissa. Päätettyään muodollisen koulutuksensa Mercier alkoi opiskella näyttelemistä Stradford-upon-Avonin College of Dramassa. Toisen maailmansodan aikana Mercier palveli Women's Auxiliary Air Forcessa.
Hans Reiser
Tuomio
Hans Reiser tuomittiin 29. elokuuta 2008 toisen asteen murhasta elinkautiseen vankeusrangaistukseen, josta on mahdollisuus päästä ehdonalaiseen vapauteen 15 vuoden vankilassaoloajan jälkeen. Tuomiosta ei voinut valittaa, koska se perustui syytesopimukseen tai valittaminen olisi sisältänyt riskin sopimuksen raukeamisesta ja rangaistuksen ankaroitumisesta kuolemanrangaistukseksi tai elinkautiseksi vankeusrangaistukseksi ilman ehdonalaisen vapautumisen mahdollisuutta.
Ranskan departementit
thumb|right|400px|Kartta Ranskan departementeista ja niiden pääkaupungeista. Departementti on aluehallinnon yksikkö Ranskassa. Departementteja on 101, joista 96 sijaitsee Euroopassa ja jotka on ryhmitelty 18 alueeseen, région, joista 13 sijaitsee Euroopassa. Departementit jaetaan edelleen 342 arrondissementtiin. Ranskan hallitus nimittää prefektin (préfet) jokaisen departementin johtoon ja departementin asukkaat valitsevat sille yleisneuvoston, conseil général.
Useimmat departementit ovat saaneet nimensä jokien mukaan. Jokaisella departementilla on lisäksi järjestysnumero, jota yleisesti käytetään nimen yhteydessä, postinumeroissa ja autojen rekisterikilvissä. Numerointi on alkujaan ollut aakkosjärjestyksen mukainen, mutta departementtijakoon myöhemmin tehtyjen muutosten vuoksi numeroinnissa on nykyään muutamia poikkeuksia aakkosellisuudesta. Departementtien toimivaltaan kuuluvat sosiaalihuolto, liikenne, collèget peruskoulun yläluokat ja kulttuuri.
Judgment Day (2000)
Taustaa
250px|thumb|Triple H voitti neljännen kerran WWF Mestaruuden. Illan päätapahtuma matsi oli Iron Man matsi entisen WWF Mestarin Triple H:n ja nykyisen vyön kantajan The Rockin välillä.
Peter Matthiessen
Matthiessenin suomentamaton tuotanto käsittää yli kolmekymmentä kirjaa, niin kaunokirjallisuutta kuin tietokirjojakin. Viimeinen teos In Paradise ilmestyi kolme päivää hänen kuolemansa jälkeen, 8. huhtikuuta.
Moussa Balla Coulibaly
Coulibaly toimi lähes kahdenkymmenen vuoden ajan perustamansa Union pour la démocratie et le développement (UDD) -puolueen johtajana. Hän osallistui vuoden 2002 presidentinvaaleihin saaden 3,21 prosenttia äänistä. UDD:n nykyinen johtaja Tiéman Hubert Coulibaly on Moussa Balla Coulibalyn poika.
Arkhilokhos
Elämä
Parhaassa miehuudessaan, ja oletettavasti jo saatuaan mainetta runoilijana Demeterille omistetulla hymnillään, Arkhilokhos siirtyi Parokselta Thasoksen siirtokuntaan muiden siirtokuntalaisten mukana. Erään version mukaan hän olisi toiminut siirtokuntalaisten johtajana. Muuton syystä voi esittää vain arvailuja. Se liittyi oletettavasti Paroksella tapahtuneisiin poliittisiin muutoksiin sekä hänen kokemiinsa henkilökohtaisiin vastoinkäymisiin. Hän oli ollut paroslaisen Lykambeen tyttären Neobulen kosijoita. Lykambes oli ensin luvannut tyttärensä Arkhilokhokselle, mutta myöhemmin kieltäytyi. Arkhilokhos ilmaisi loukatut tunteensa julmassa satiirissa, jossa hän syytti Lykambesta väärästä valasta ja hyökkäsi häntä ja Neobulea vastaan niin voimakkaasti, että heidän kerrotaan hirttäneen itsensä. Arkhilokhoksen runoissaan ilmaisema katkeruus kotisaartaan kohtaan on voinut johtua myös siitä, ettei häntä arvostettu siellä, koska hän oli orjan poika.
Satakunnan Liikenne
Yhteisyritykset
Vuodesta 2019 alkaen kaukoliikenteen autot on muiden Koiviston Auto konsernin tavoin brändätty Onnibus FLEX-brändin alle.
Koskenniska (Iitti)
Koskenniska on kylä Iitin pohjoisosassa Kymijoen itärannalla. Vastarannalla on Vuolenkosken kylä sekä kylän posti- ja kauppapaikka Huutotöyry. Koskenniskassa on asukkaita alle 100, mutta väkiluku kasvaa kesäisin ”mökkiläisten” ansiosta merkittävästi.
Viljakäärme
Lemmikkikäärmeellä
Joillakin värimuodoilla, kuten snow'lla ja ghostilla, ihon värissä on nahanluonnin lähestyessä vaikea havaita mitään muutoksia. Käärmeiden käytös muuttuu usein araksi ja useimmat pysyttelevät tuon ajan enimmäkseen piilossa. Jotkin yksilöt voivat jopa kieltäytyä syömästä nahanluonnin aikana. Nahanluontiin valmistautuvan käärmeen olisi parasta antaa olla rauhassa omissa oloissaan. Ruokintaakin kannattaa yleensä siirtää eteenpäin, kunnes nahka on luotu. Samea vaihe kestää käärmeestä riippuen noin viikon, minkä jälkeen käärme muuttuu nopeasti lähes normaalin näköiseksi. Muutaman päivän kuluttua käärme luo nahkansa. Nahkaa luodessaan käärme alkaa hangata kuonoaan terraarion seiniin ja sisusteisiin yrittäessään saada nahan rikki kuonon päästä. Tämän jälkeen käärme hieroo kylkiään esineisiin ja puskee läpi ahtaista koloista. Kun nahan irtoaminen on saatu hyvin alulle, käärme ikään kuin ryömii ulos nahasta supistamalla vartalonsa lihaksia. Vanha nahka kääntyy irrotessaan nurin päin kuin jalasta vedetty sukka.
Jonathan Pitroipa
pienoiskuva|Jonathan Pitroipa Beninwende Yann Jonathan Pitroipa (12. huhtikuuta 1986 Ouagadougou) on burkinalainen jalkapalloilija. Hänen pelipaikkansa on keskikentän laidalla. Hän edustaa ranskalaista Stade Rennais -seuraa. Aiemmin hän on pelannut Saksassa SC Freiburgin joukkueessa vuosina 2004–2008 sekä Hamburger SV:ssä vuosina 2008–2011. Burkina Fason maajoukkueessa Pitroipa on pelannut vuodesta 2006. Hän on pelannut Afrikan-mestaruuskilpailuissa vuosina 2010, 2012 ja 2013.
Brian Flynn
Brian Michael Flynn (s. 26. heinäkuuta 1988) on yhdysvaltalainen jääkiekkoilija, joka pelaa NHL-joukkue New Jersey Devilsin organisaatiossa.
Ura
28. maaliskuuta 2012 Flynn siirtyi tulokassopimuksella Buffalo Sabresiin. Flynn oli yli 22 vuotta vanha, eikä häntä ollut varattu NHL:n varaustilaisuudessa, joten hän oli sopimuksen tehdessään vapaa pelaaja.
Josef Odložil
Odložil vietti lapsuutensa Bělá pod Pradědemissa sudeettisaksalaisella alueella. Nuoruutensa hän kävi kahdeksan kilometrin koulumatkan juoksemalla. Siirryttyään asevelvolliseksi Košiceen hän siirtyi edustamaan paikallista Slávia-seuraa. Sen jälkeen hän opiskeli Žižekin sotilaskoulussa Bratislavassa. Varsinaisesti hän aloitti yleisurheilun 18-vuotiaana Slovan Olomouchin riveissä. Hänen matkojaan olivat silloin 400-2 000 metrin juoksut. Vuosina 1961–1968 hän siirtyi Prahaan ja edusti paikallista Duklaa ja sitten Spartaa.
Urheilu-uran jälkeinen aika
Urheilu-uransa aikaan Odložil oli armeijan palveluksessa, josta hän joutui poliittisista syistä eroamaan vuonna 1968. Sen jälkeen hän siirtyi valmentajaksi AC Sport Prahaan. Vuonna 1977 hän suoritti tohtorintutkinnon Prahan Kaarlen yliopistossa aiheenaan "800 metrin ja pitempien matkojen huippujuoksijoiden valmennus".Vuosina 1979-1981 hän toimi valmentajana Meksikossa Institutio National Del Deportessa. Kommunistivallan kaatumisen jälkeen Odložil palasi armeijan palvelukseen. Vuosina 1992-1993 hän komensi tšekkiläistä rauhanturvajoukkoa Irakissa.
Mössbauerin ilmiö
Jos ytimen ja fotonin nopeudet ovat samansuuntaiset, yhtälöparista voidaan ratkaista viritysenergia
Atte Pentikäinen
Junioriura ja kausi Mestiksessä
Toivuttuaan loukkaantumisestaan Pentikäinen pelasi marraskuussa 2003 kaksi ottelua lainalla Mestis-joukkue TuTossa. Tämän jälkeen Tappara tiedotti hänen siirtyvän walesilaisjoukkue Cardiff Devilsiin, EIHL:ään, mutta Pentikäiseltä itseltään ei kysytty asiasta mitään. Hän siirtyi joulukuussa KooKoohon. Pentikäisen lainasopimusta jatkettiin kauden loppuun tammikuussa 2004. Yhteensä hänen tulokaskautensa Mestiksessä toi 26 runkosarjaottelussa tehot 1+8=9 sekä 34 jäähyminuutia. Pudotuspeleissä Pentikäinen jäi yhdeksässä ottelussa ilman tehopisteitä, mutta keräsi 12 jäähyminuuttia.
Keskustan Itä-Savon piiri
Puoluehallituksen jäsenet
Puoluehallituksessa on piiristä jäsenenä Matti-Pekka Parkkinen ja varajäsenenä Kirsti Laamanen.
About a Girl
"About a Girl" on grungeyhtye Nirvanan vuonna 1989 julkaistu kappale. Se oli kolmas kappale yhtyeen esikoisalbumilla Bleach. Patti Smith kirjoitti myöhemmin Kurtin muistoa kunnioittavan kappaleen "About a Boy", joka julkaistiin vuonna 1996 hänen levyllään Gone Again.
Sanna Sillanpää
Sanna Riitta Liisa Sillanpää (s. 15. huhtikuuta 1968) on suomalainen atk-suunnittelija, joka surmasi ampumalla kolme miestä ja haavoitti yhtä pysyvästi helsinkiläisellä ampumaradalla helmikuussa 1999. Tapaus tunnetaan Albertinkadun kolmoissurmana tai ampumaratasurmana.
Mika Muranen
19. huhtikuuta
Tämän jälkeen Murasen luultiin linnoittautuneen Keltakalliolla tyhjillä olleeseen taloon. Poliisit tekivät talon ympärille piiritysrenkaan. Poliisit piirittivät taloa noin viisi tuntia ennen kuin huomattiin, että Muranen ei ollut talossa. Muranen oli piileskellyt läheisessä maakuopassa, josta hän onnistui pakenemaan piiritysrenkaan lävitse.
Jean Tigana
Ura valmentajana
Tigana siirtyi menestyksekkään kauden jälkeen AS Monacoon Gérard Baniden seuraajaksi. Monacossa Tigana nosti nuoria pelaajia ykkösmiehistöön ja hänen alaisuudessaan muun muassa Thierry Henry, David Trezeguet ja Ludovic Giuly nousivat maailmanluokan pelaajien joukkoon. Vuodet Monacossa olivat menestyksellisiä; 1997 seura juhli Ranskan mestaruutta ja eteni 1997–98 Mestarien liigassa välieriin, joissa hävisi Juventukselle yhteismaalein 6–4. Tigana jätti kauden 1998–99 päätteeksi monacolaisseuran. Tigana valittiin 1997 Vuoden valmentajaksi Ranskassa.
Tšitan piiri
Tšitan piiri sijaitsee Taka-Baikalian aluepiirin länsiosassa. Koillisessa se rajoittuu Tungokotšenin, idässä Karymskojen, etelässä Duldurgan ja Uljotyn piireihin, lännessä Hilokin piiriin sekä luoteessa Burjatian tasavaltaan. Seudulla virtaavat Ingoda ja Hilok-joet.
Nez percé -sota
Pako
Nez percét jatkoivat pakoaan kohti Montanaa. Ollokotin johtamat nuoret soturit ajoivat pakoon 200 armeijan kantamuksia kuljettavaa muulia, ja tarkka-ampujat suojasivat tulellaan naisia ja lapsia, jotka heimon hevoslauman mukana pääsivät turvaan. Juuri perustetussa Yellowstonen kansallispuistossa liikkuvat turistit olivat ihmeissään intiaanien ilmestyessä heidän joukkoonsa. Nez percét ottivat vangeikseen 20 matkailijaa, mutta päästivät myöhemmin lähes kaikki vapaiksi.
Lakshmi Mittal
Mittalilla on kaksi lasta, Vanisha ja Aditya.
Vesivoimala
Virtaavaa vettä esiintyy luontaisesti erikokoisissa joissa ja puroissa. Matalaan jokeen rakennetaan yleensä pato, jolla nostetaan vedenpintaa. Padon taakse sen alapuolelle sijoitetaan vesivoimalaitoksen rakennukset ja sähkögeneraattorit. Virtaavaa vettä esiintyy myös meren rannikoilla vuoroveden aikana ja erityisen voimakkaana meriveden virtaus käy rannikon matalissa merenlahdissa. Toisinaan on vettä käytettävissä paljon, mutta se ei virtaa. Silloin vesi johdetaan putkeen tai tunneliin, joka suunnataan alemana sijaitsevaan voimalaitokseen. Painovoima vetää veden putkessa vinoon putoamisliikkeeseen, jossa sen potentiaalienergia muuttuu hetkessä liike-energiaksi. Putken vesi suunnataan vesiturbiineihin ja edellä selostetulla tavalla siitä tuotetaan sähköenergiaa. Meren aaltoenergian hyödyntämisessä ei ole vielä kehitetty tehokkaita tapoja tuottaa sähköenergiaa. Aaltoenergiaa hyödynnetään pienissä aaltovoimaloissa monilla erilaisilla menetelmillä, mutta ne kaikki ovat vielä kokeiluasteella.
Jokivoimalaitos
pienoiskuva|[[Venäjällä Volgogradissa sijaitsee Volgalla Volgan jokivoimala.]] pienoiskuva|Pieni [[Paneliankosken voimalaitos Eurassa tuottaa sähköä alle megawatin teholla.]] Jokivoimalaitos voidaan kutsua sellaisia vesivoimalaitoksia, joilla pääosa energiasta tulee veden virtauksen liike-energiasta ja pieni osa vedenpintojen korkeuserosta (, ja ). Tällaiset laitokset ovat yleensä pien- tai keskipaineella toimivia patolaitoksia.
Poistuva vesi
Impulssiturbiinien vesi poistuu allasveteen eli useassa tapauksessa jokeen. Reaktioturbiineissa hyödynnetään vielä jäljellä olevaa liike-energiaa ja vesi poistetaan jokeen imuputkessa.
Nicolas Deslauriers
Ura
31. toukokuuta 2011 Los Angeles Kings kiinnitti Deslauriersin kolmen vuoden tulokassopimuksella. Hän teki ammattilaisdebyyttinsä AHL-joukkue Manchester Monarchsissa kaudella 2011–2012.
Vesivoimala
Pumppuvoimalaitos
Vaikka pumppuvoimalaitos tuottaakin rahallista voittoa, niin se ei tuota ollenkaan sähköenergiaa eikä sitä voi siten pitää energialaitoksena. Vaikka sillä on tärkeä rooli energiantuotannon ja sen säätövoiman apuna, katoaa sen toiminnan johdosta jonkin verran sähköenergiaa. Hävikki on kuitenkin pienempi kuin jokivoimalaitoksien ohijuoksutuksissa menetettävä sähköenergia. Suomessa ei ole käynnissä itsenäistä pumppuvoimalaitosta.
Nicolas Deslauriers
Ura
Helmikuussa 2020 Deslauries teki kahden vuoden jatkosopimuksen Anaheim Ducksin kanssa.
Maaliskuussa 2022 Deslauries siirtyi Minnesota Wildiin vaihdossa kolmannen kierroksen varausvuoroon.
Haitin maanjäristys 2010
Maanjäristys
Maanjäristys tapahtui 12. tammikuuta 2010 kello 16:53:10 paikallista aikaa (21:53:10 UTC). Sen keskus oli noin 25 kilometriä Haitin pääkaupungista Port-au-Princesta länsilounaaseen. Järistys oli 7,0 momenttimagnitudia, ja sitä seurasi pian kaksi jälkijäristystä. Ne olivat 5,9 ja 5,5 momenttimagnitudia. Seuraavina päivinä tapahtui useita jälkijäristyksiä, muun muassa Petit-Goâven kaupungissa tapahtunut 5,9 momenttimagnitudin järistys. Tammikuun loppuun mennessä jälkijäristyksiä oli sattunut yli 50.
Yhdysvallat
Presidentti Barack Obama lupasi apua Haitille. Yhdysvallat avusti Haitia 100 miljoonalla dollarilla ja lähetti alueelle 300 hengen ryhmän lääkintähenkilökuntaa. Alueelle lähetettiin myös 11 000 sotilasta, jotka yrittivät turvata avustustoimintaa ja vakauttaa sekasortoista tilannetta.
Moldovan parlamenttivaalit 2014
Euroopan köyhimpiin maihin kuuluvan Moldovan taloustilanne kurjistui kesällä, kun Venäjä kielsi moldovalaisen viinin ja maataloustuotteiden tuonnin vastatoimena Moldovan solmimalle, yhteistyötä tiivistävälle assosiaatiosopimukselle Euroopan yhteisön kanssa. Marraskuun lopun 2014 parlamenttivaaleja onkin luonnehdittu maan länsi- ja itäsuuntautuneisuuden väliseksi linjavaaliksi. Venäjän johto on avoimesti tukenut ennusteiden mukaan parlamentin suurimmaksi puolueeksi nousevaa Moldovan tasavallan sosialistipuoluetta, joka on kertonut pyrkivänsä assosiaatiosopimuksen purkamiseen ja liittoutumiseen Euraasian tulliliiton suuntaan. Puolue on muistuttanut maan energiansaannin Venäjä-riippuvuudesta. Venäjän johto on lisännyt poliittista jännitettä maassa myös viestimällä sosialistipuolueen välityksellä tukeaan Moldovan eteläosan Gagauzian autonomiselle alueelle. Itäosan separatistisessa Transnistriassa parlamenttivaaleja ei järjestetty.
Ehdokasasettelu 2014 ja vaaleja edeltäneet mielipidekyselyt
Lauantaina 22. marraskuuta julkaistu mielipidekyselyä varten, jonka kyselyn virhemarginaali oli +-3 prosenttia, haastateltiin 18 vuotta täyttäneitä moldovalaisia marraskuun 8–19 päivien 2014 välisenä aikana. Kyselyn mukaan Moldovan kommunistipuoluetta (PCRM) kannatti 19,6 %, liberaalidemokraattista puoluetta (PLDM) 17,2 %, demokraattipuoluetta (PDM) 14,2 %, uutta Patria-puoluetta 8,7 % ja liberaaleja 8,5%. Sosialistipuolueen (PSRM) kannatus jäisi tämän kyselyn mukaan niukasti 6 prosentin äänikynnyksen alapuolelle. Marraskuun alkupuolella julkaistun kyselyn kannatuslukemat olivat PCRM 21,2%, PLDM – 17,8%, PD – 12,9%, Patria-puolue – 9,6% ja liberaalit 7,3%. Puolueryhmien kannatuslukemat poikkesivat kuitenkin huomattavasti marraskuunkin mielipidekyselyssä.
Vaalijärjestelyjen kritiikkiä
Vaalijärjestelyjen reiluus ja etenkin Patria-puolueen vaalikelpoisuuden oikeuskäsittelyn läpinäkyvyys ovat saaneet kriittistä arvostelua monelta suunnalta, vaikka monet pitivätkin uskottavana puolueen saaneen rahoitusta ulkomailta. Kritiikkiin on paikallisten toimijoiden ohella osin yhtyneet esimerkiksi suomalaisen Pirkka Tapiolan johtajama EU:n Moldovan-edustajisto ja Venäjän ulkoministeriö.
Aarne Salminen
Suomen sisällissota
Salminen johti Joensuun suojeluskuntalaisista muodostetun osaston Viipuriin ja osallistui Venäjänsaaren retkeen, missä toimi 2. komppanian päällikkönä ja otti osaa Kämärän taisteluun. Hänet määrättiin helmikuun alussa Karjalan ryhmän 1. pataljoonan konekiväärikomppanian päälliköksi, jonka päällikkönä otti osaa taisteluihin Orassa, Noskualla ja Pullilassa, missä hän haavoittui lievästi 11. helmikuuta 1918. Haavoistaan parannuttuaan hänet nimitettiin 14. maaliskuuta 1918 alkaen Karjalan 2. rykmentin 4. pataljoonan komentajaksi ja otti rykmentin komentajana osaa taisteluihin Kääntymällä, Oravalan-Lottolan akselilla, Pihkalanjärvellä, Viipurissa ja Naulasaaressa.
Luottamustoimet
Hän toimi Rannikkotykistörykmentti 3:n kunnianeuvoston varapuheenjohtajana vuosina 1926 ja 1928 ja varajäsenenä vuosina 1927–1931 sekä jäsenenä vuosina 1929–1930.
Uskali Mäki
Ismo Uskali Mäki (s. 8. helmikuuta 1951 Helsinki) on suomalainen tieteenfilosofi. Hän on erikoistunut yhteiskuntatieteiden ja taloustieteen filosofiaan, jossa hän lukeutuu alan kansainväliseen kärkeen. Lisäksi Mäki on tutkinut muun muassa tieteellistä realismia, tieteellisten teorioiden ja mallien luonnetta sekä monitieteisyyttä.
Naisen logiikka
Naisen logiikka on vuonna 1999 ensi-iltansa saanut, Spede Pasasen viimeinen ja heikoimmin menestynyt elokuva. Katsojia sillä oli lähteestä riippuen 232 tai 304. Elokuvaa ei ole julkaistu VHS:nä tai DVD:nä. Sitä ei ole myöskään esitetty koskaan televisiossa, mutta Iltalehti julkaisi sen kuukauden ajaksi nähtäville vappuna 2019. Se perustuu Spede Show’ssa esitettyihin Naisen logiikka -sketseihin. Elokuvassa esiintyy vain viisi näyttelijää.
Historia
Samantapainen Hannele Laurin ja Spede Pasasen näyttelemä pariskunta, joka käy keskusteluja ”naisen logiikasta”, esiintyy myös Speden elokuvassa Pikkupojat.
11. maaliskuuta
Juhlapäiviä
Katso myös: kalenteri ~ 10. maaliskuuta, 12. maaliskuuta
Helvetin esikartano
Helvetin esikartano on Martin Rittin ohjaama yhdysvaltalainen historiallinen draamaelokuva vuodelta 1970. Pääosia näyttelevät Sean Connery, Richard Harris, Samantha Eggar sekä Frank Finlay. Elokuva kertoo 1870-luvulla Pennsylvanian hiilikaivosalueilla toimineesta irlantilaisten kaivostyöläisten salaseurasta nimeltä Molly Maguires sekä työläisten joukkoon soluttautuvasta Pinkertonin etsivätoimiston vakoojasta.
Chandra Sturrup
Sturrup karsiutui 1988 Sudburyn nuorten MM-kisoissa 100 metrin juoksun välierissä ajalla 11,93. Kaksi vuotta myöhemmin Plovdivin nuorten MM-kisoissa hän karsiutui 100 metrin välierissä ajalla 11,62 ja sijoittui 200 metrin juoksussa kuudenneksi ajalla 23,81. Göteborgin MM-kisoissa 1995 hän karsiutui 100 metrin alkuerissä ajalla 11,59. Seuraavana vuonna hän juoksi Atlantan olympialaisissa 100 metrillä neljänneksi ajalla 11,00 ja oli mukana Bahaman joukkueessa, joka voitti 4 × 100 metrin viestijuoksussa olympiahopeaa. Vuonna 1997 Sturrup voitti Pariisin sisäratojen MM-kisoissa hopeaa 60 metrin juoksussa ajalla 7,15. Myöhemmin samana vuonna hän karsiutui Ateenan ulkoratojen MM-kisoissa 200 metrin toisissa alkuerissä ajalla 23,07.
Heksaklooribentseeni
Ympäristö- ja terveysvaikutukset
Lyhytaikainen altistus voi seurata vaikutuksia maksassa ja hermostossa. Työministeriön päätöksen 1044/1991 mukaan heksaklooribentseenistä katsotaan olevan vaaraa perimälle, sikiölle ja lisääntymiselle. Heksaklooribentseeni on tutkimusten mukaan myös erittäin myrkyllistä vesieliöille.
Krista Siegfrids
Yksityiselämä
Siegfrids kihlautui pitkäaikaisen avomiehensä Janne Grönroosin kanssa lokakuussa 2014, ja he menivät naimisiin syksyllä 2017 ja erosivat vuonna 2019. Siegfrieds asuu pääasiassa Amsterdamissa Alankomaissa miesystävänsä Rutger van Nesin kanssa. Siegfrids sai esikoislapsensa, tytön, marraskuussa 2020.
Essi Pöysti
Pöysti oli kokoomuksen ehdokas vuoden 2011 vaaleissa Keski-Suomen vaalipiirissä, muttei tullut valituksi.
Pajunkääpä
Pajunkääpä (Antrodia macra) on Suomessa melko yleinen kääpälaji. Se menestyy etelästä keskiboreaaliselle vyöhykkeelle asti kaikenlaisissa elinympäristöissä, jopa pellonreunojen pajukoissa. Pajukäävästä tunnetaan kaksi eri muotoa: haavalla kasvava Antrodia macra var. macra ja pajuilla kasvava Antrodia macra var. salicina. Harvoin isäntäpuuna voi olla myös muu lehtipuu.
Ruotsin puolustusvoimat
Keväällä 2022 Ruotsi päätti hakea Pohjois-Atlantin puolustusliiton jäsenyyttä.
Moskovan teatterikaappaus
Kaappauksen loppu
pienoiskuva|Presidentti Vladimir Putin vierailulla Sklifosovskin ensiapuasemalla tapaamassa Dubrovkan teatterista henkiin jääneitä panttivankeja. Kaappaus loppui sisäministeriön OSNAZ-erikoisjoukkojen tainnutettua kaikki rakennuksen sisällä olijat Kolokol-1 -taistelukaasulla. Kaasu tappoi virallisten tietojen mukaan 129 panttivankia, mutta Venäjällä on liikkunut tietoja kuolleitten kokonaismäärän nousseen jo 200:aan, kun huomioidaan myöhemmin vuoden sisällä kaasun aiheuttamiin terveysongelmiin menehtyneet.
Tasaisesti kiihtyvä liike
Tasaisesti kiihtyvä liike on liikettä, jonka kiihtyvyys on vakio.
Tasainen liike voidaan käsittää tasaisesti kiihtyvän liikkeen erikoistapaukseksi, jossa kiihtyvyys on nolla.
Dungeons & Dragons (elokuva)
Dungeons & Dragons on vuonna 2000 ensi-iltansa saanut fantasiatoimintaelokuva, joka perustuu Dungeons & Dragons -roolipeliin.
Heikki Toivola
thumb|120px|Kansallispankin oravatunnuksen Toivola suunnitteli vuonna 1974. Heikki ”Heka” Toivola (2. kesäkuuta 1940 Kotka – 15. lokakuuta 2009 Valkeakoski) oli suomalainen mainosgraafikko, joka sai Rudolf Koivu -palkinnon vuonna 1971 lastenkirjallaan The Hole Story.
Suure
Suure on jokin mitattavissa tai muuten määritettävissä oleva ominaisuus esimerkiksi matematiikassa tai fysiikassa. Suureen arvo ilmoitetaan usein käyttäen mittayksikköä, joka on sovittu määrä kyseistä ominaisuutta. Jotkin suureet ovat yksiköttömiä, kuten radiaani. Suure ilmoitetaan lukuarvon ja (mitta)yksikön tulona:
Esimerkki: pituus on viisi metriä. Tässä pituus on suure, viisi on lukuarvo ja metri on yksikkö.
Pikkupojat
Tuotanto
Spede käytti tässä elokuvassa vielä kolmannen kerran TV-tekniikan edullisuutta hyväkseen. Elokuva on alkujaan kuvattu lähes kokonaan videonauhalle muutamaa kohtausta lukuun ottamatta ja kopioitu valmiiksi leikattuna elokuvafilmille elokuvateatteriesityksiä varten.
Eugen Jochum
thumb|Eugen Jochum saksalaisessa postimerkissä. Eugen Jochum (1. marraskuuta 1902 – 26. maaliskuuta 1987) oli arvostetuimpia saksalaisia kapellimestareita.
Hajajätevesiasetus
Poikkeukset
Hajajätevesiasetuksesta on säädetty kaksi mahdollisuutta poiketa. Ympäristönsuojelulain siirtymäsäädöksellä ennen lain voimaan tuloa 68-vuotiaat vakituisen asunnon omistajat tai haltijat, jotka asuvat kiinteistöllä, ovat automaattisesti vapautettuja säädöksistä. Käytännössä tämä tarkoittaa ennen 9.3.1943 syntyneitä omistajia.
Antoni Chruściel
Varhainen ura
Antoni Chruściel syntyi 16. kesäkuuta 1895 Gniewczyna Łańcuckassa. Nuorena Chruściel oli aktiivinen partioliikkeessä. ja lukion jälkeen syyskuussa 1914 hän liittyi Itävalta-Unkarin armeijaan. Armeijassa hän kävi aliupseerikoulun ja reserviupseerikoulun.
Vuonna 1918 Chruściel liittyi itsenäisen Puolan armeijaan ja otti osaa Puolan ja Neuvosto-Venäjän sodan taisteluihin Ukrainan suunnalla. Sodan jälkeen Chruściel opiskeli Lwówin yliopistossa ja vuosina 1929–1931 sotilasakatemiassa. Vlamistuttuaan Chruściel toimi ensin luennoitsijana ja huhtikuussa 1932 hänestä tuli Rembertówissa sijainneen jalkaväen koulutuskeskuksen johtaja. Vuosina 1934–1936 hän johti sotilasakatemiaa. Tammikuussa 1937 Chruścielista tuli jalkaväen rykmentin komentaja ensin Lwówissa ja maarliskuusta 1938 Brześćissä.
Onks Viljoo näkynyt
Onks Viljoo näkynyt on vuonna 1988 ensi-iltansa saanut suomalainen Spede Pasasen tuottama komediaelokuva. Se toi elokuvateattereihin 75 320 katsojaa.
Mediterranean Shipping Company
thumb|MSC Debra konttilastissa Chesapeakenlahdella
Heinäveden vaakuna
Heinäveden vaakunassa on vihreällä pohjalla hopeinen aaltokoroinen vastapalkki, jossa on peräkkäin kolme tukkilauttaa kultaisilla ketjuilla. Vasemmassa yläkulmassa on kultainen ruori. Hopeinen palkki kuvaa Heinäveden reittiä ja vesistöjen runsautta ja tukkilautat Heinäveden suuria metsiä eli ”vihreää kultaa” ja samalla tukinuittoa Heinäveden reitillä. Ruoriratas viittaa Heinäveden reitin laivaliikenteeseen.
Tuvalun kieli
Aakkoset
Tuvalun kielessä on käytössä kuusitoista latinalaisen kirjaimiston aakkosta. Niistä viisi on vokaaleja ja yksitoista konsonantteja. Kirjainta h käytetään vain Nukulaelaen murteessa, ja kirjain g äännetään ŋ eli ng. Aakkoset ovat: a, e, f, h, i, k, l, m, n, g, o, p, s, t, u, v.
Anders Wilhelm Ingman
Ingman oli naimisissa kolme kertaa: Hänellä oli viisi lasta toisesta avioliitostaan.
Lee Haney
Yksityiselämä
Haney on tunnettu myös hengellisenä ihmisenä, hän on kristitty.
Kehonrakennusuran jälkeen, vuonna 1994, Lee Haney ja hänen vaimonsa ostivat neljänkymmenen eekkerin maatilan läheltä kotiaan. Haney rakensi Haney Harvest House -nimisen talon, joka on voittoa tavoittelematon laitos lapsille jonne kaikki ovat tervetulleita riippumatta rodusta, uskonnosta ja kansalaisuudesta. Leen omin sanoin: "Halusin voida antaa jotakin takaisin. Olen ollut niin onnekas että on paljon hyviä asioita joita haluan tehdä, ja se kaikki tulee arvoista joista opimme kasvamaan."
Tuotantoja
VHS
Jokioisten kirkko
Museovirasto on luokitellut Jokioisten kirkon ja sen ympäristöön kuuluvan hautausmaan, kellotapulin ja pappilan valtakunnallisesti merkittäväksi rakennetuksi kulttuuriympäristöksi.
Tapiola
Rakennukset
thumb|[[Viljo Revellin ns. taskumattitaloja.]] pienoiskuva|Tapiolan keskusallas Tapiolan keskustan keskusallas ympäristöineen on suurelta osin Aarne Ervin suunnittelemaa. Ervin käsialaa ovat 1960-luvun aikana valmistuneet Tapiolan uimahalli ulkoaltaineen, Heikintori, Tapiolan keskustorni ja sen viereinen Tapiontorin ostoskeskus, sekä vuonna 1974 valmistunut Tapiola Garden -hotelli.
Tapiolan keskustan länsipuolella sijaitsee Länsikorkee, joka voidaan edelleen jakaa Hakalehdon ja Jousenkaaren pienalueisiin. Hakalehdon alueella on 1960-luvulla rakennettuja kerrostaloja ja matalia atriumtaloja. Jousenkaaressa sijaitsevat muun muassa Viljo Revellin suunnittelemat, vuodesta 1959 vuoteen 1961 valmistuneet taskumattitalot. Jousenkaaressa on myös matalampia asuintaloja sekä pieni Oravannahkatorin ostoskeskus.
Colorgun
Albumin vastaanotto
Colorgun sai julkaisunsa jälkeen positiivisen vastaanoton, sillä yhtye oli tehnyt ruohonjuuritason pohjatyötä viiden vuoden ja yli sadan keikan edestä, ja yhtyeen esikoisalbumia oltiin odotettu pitkään. Albumi sai kiitosta omaleimaisesta ja valmiin kuuloisesta kansainvälisestikin vertailukelpoisesta soundistaan.
Eritrean Airlines
Eritrean Airlines perustettiin vuonna 1991.
Forest Whitaker
Ura
Whitaker palasi vuonna 2017 televisioon. Hän näytteli vuosina 2017–2018 sarjassa Empire, ja vuodesta 2019 hän on esittänyt mafiapomo Bumpy Johnsonia sarjassa Godfather of Harlem.
Wyclef Jean Presents: The Carnival Featuring the Refugee All-Stars
Wyclef Jean Presents the Carnival Featuring Refugee All Stars tai lyhyemmin The Carnival on Wyclef Jeanin ensimmäinen sooloalbumi.
Suomen Elintarviketyöläisten Liitto
SEL julkaisee Elintae-lehteä, joka ilmestyy kahdeksan kertaa vuodessa. Elintae aloitti heinäkuussa 1949. SEL julkaisi myös järjestölehteä Viiri vuosina 1959–1968.
Historia
Elintarviketyöläisten liittoa edelsi Suomen Ammattijärjestöön kuulunut Suomen Ravinto- ja Nautintoainetyöväen Liitto, joka lakkautettiin 1930-luvun alussa muiden sosialistien ja kommunistien hallitsemien järjestöjen tavoin. Uutta SAK:hon liittynyttä liittoa hallitsivat sosialidemokraatit.
Liittokokousvaalit
SEL:n liittokokousedustajat on valittu suhteellisella vaalitavalla vuodesta 1973 alkaen.
Modern Mano Mano
Palit Palit
Palit Palitin perusidea lähtee torjunta-isku-torjunta –ajattelusta, jossa rytmisesti ja virtaavasti hyökätään ja torjutaan kaiken aikaa. Taitojen kehittyessä elementtejä lisätään, kunnes lähes kaikki hyökkäys- ja puolustustavat voidaan suorittaa Palit Palitin sisällä. Kaikki suoritteet tehdään aina sekä vasemmalta että oikealta. Torjunnat ja liikkuminen sopivat myös lyömäasetta tai veistä vastaan.
Douglas DC-6
Historia
Douglas rakensi prototyypistä siviilikäyttöisen version. Koneen alkutaipaletta hankaloittivat ilmassa syttyneet tulipalot. Suunnitteluvirheen korjauksen jälkeen DC-6 oli suhteellisen luotettava kone. DC-6:n sotilasversio C-118 oli USAF:n käytössä 1957–1975.
OH-KDA muutettiin vuonna 1968 kääntyväpyrstöiseksi DC-6B-ST (ST=Swing Tail) -rahtilentokoneeksi ja se lensi aina vuoteen 1980 saakka Finnairin Keski-Euroopan rahtivuoroja.
Martin Hansen ja Mikael Nord
Mikael Nord on työskennellyt muusikkona ja tuottajana 1980-luvun puolestavälistä lähtien ja esiintynyt ympäri Ruotsia Ulf Lundellin, Eva Dahlgrenin ja Tomas Ledinin yhtyeissä. 1990-luvun alussa hän teki omaa musiikkia Nord-yhtyeessään, ja vuosina 1994–1995 hän oli kitaristina Roxetten maailmankiertueella.
Maaseudun kehittämisyhdistys
Siirtymäkausi 2021–2022
Maaseudun kehittäminen jatkuu siirtymäkaudella 2021–2021. Kyseessä on rahoituskausien väliin jäävä niin sanottu siirtymäkausi, jolloin rahoituskohteet ovat samat kuin nykyisin, mutta käytössä ovat uuden rahastokauden varat.
Kati
Ristimänimenä Kati alkoi yleistyä 1960-luvulla ja oli muotinimenä 1970- ja 1980-luvuilla. Almanakassa nimi on ollut vuodesta 1973.
Kati-nimen on vuoden 2019 loppuun mennessä saanut 11 549 suomalaista naista.
Jussi Veikkanen
Ura
Veikkanen aloitti uransa Mälarenergi-tallin ajajana ja ammattilaiseksi hän tuli siirtyessään ranskalaiseen Française des Jeux -talliin vuonna 2005.
Elokuussa 2010 julkistettiin Veikkasen siirtyminen Omega Pharma-Lotto -tallin riveihin kausiksi 2011–2012. Kaudelle 2012 Veikkanen kuitenkin siirtyi takaisin entiseen talliinsa, nimeltään nyt FDJ. Hän ajoi Italian ympäriajon maaliin 2011, 2012, 2014 ja 2015. Vuoden 2014 kilpailussa hän oli 17. etapilla kuudes. Espanjan ympäriajon hän keskeytti 2013 ja 2015.
Luterilainen rukoushuone (Tampere)
Lähteet
61.50126°N, 23.76624°W
Saarihelvetti
2020
10. tammikuuta:
Merihelvetti
SaariHelvetin oma risteily Merihelvetti järjestettiin ensimmäistä kertaa 15. - 16.4.2023 Baltic Princess aluksella. Merihelvetissa esiintyi Turmion Kätilöt, Bloodred Hourglass, Finntroll, Rytmihäiriö, In Mourning, Fear of Domination, S&M dj's, Netta Skog, Duo Kaikkonen & Liekkola, Heikki Saari, Mattias IA Eklund, Matti Oksa sekä taikuri Risto Leppänen.
Kari-Pekka Kyrö
Ura
Vuonna 2004 Vantaan käräjäoikeudessa Kyrö tuomittiin sakkoihin dopingaineiden salakuljetuksesta ja petoksen yrityksestä.
Seututie 518
Seututie 518 eli Ahvenisentie johtaa Joensuun kaupunkiin kuuluvasta Enon kirkonkylästä Lieksaan. Nykyinen tielinjaus valmistui vuonna 1962. Tie alkaa Kantatieltä 73 ja päättyy samalle tielle Kelvässä. Tie on myös toinen vaihtoehto reitille Enon ja Lieksan välillä. Kantatie 73 kulkee Uimaharjun kautta. Tie risteää seututiehen 515 (Romppala-Ahvenisentie) Ahvenisen kylässä. Ahvenisen sillan kohdalla se ylittää Pielisestä alkavan ja Pielisjokeen jatkuvan Pielisen reitin. Joensuu–Kontiomäki-radan tie ylittää Kelvässä.
Hydroksietyylitärkkelys
Nestehoidossa
Euroopan lääketurvallisuuden riskinarviointikomitea on todennut, ettei hydroksietyylitärkkelystä pidä antaa sepsistä, munuaisvauriota, maksavauriota tai aivoverenvuotoa sairastaville eikä elinsiirron tai kriittisesti sairaiden tehohoidon yhteydessä. Muutoin niitä pitää antaa pienimpinä mahdollisina annoksina ainoastaan, jos muut valmisteet eivät riitä.
Michel Déon
Déon valittiin Ranskan akatemiaan vuonna 1978 Jean Rostandin kuoltua 4. syyskuuta 1977.
Bora (tuuli)
thumb|right|220px|Bora puhaltaa Kroatian rannikolla.
Ryūe Nishizawa
Ryūe Nishizawa (, s. 7. helmikuuta 1966 Kanagawan prefektuuri) on palkittu japanilainen arkkitehti. Hänet tunnetaan erityisesti Kazuyo Sejiman kumppanina SANAA-arkkitehtitoimistossa (”Sejima and Nishizawa and Associates”), joka sai Pritzker-palkinnon vuonna 2010. Hänellä on kuitenkin ollut myös oma toimisto vuodesta 1997 lähtien. Nishizawa valmistui Jokohaman kansallisesta yliopistosta vuonna 1990 ja toimii nykyään yliopiston professorina.
Toyota Hilux
Kolmas sukupolvi (1978-1983)
Uudelleensuunniteltu Hilux esiteltiin vuonna 1978 ja nelivetomalli vuonna 1979. Nelivetomallissa käytettiin samoja osia kuin isommassa Toyota Landcruiserissa ja neliveto oli saatavilla vain tehokkaampien 18R (2,0l), 20R (2,2l), 22R (2,4l) ja L (2,2l) Dieselmoottorin kanssa. Dieselmoottori tuli valikoimaan jo vuonna 1979 mutta sitä myytiin aluksi vain takavetoisiin malleihin, vasta vuonna 1983 se oli saatavilla nelivetoisiin. Vaihteistona oli 4- tai 5-vaihteinen manuaali tai 3-vaihteinen automaatti.
Viides sukupolvi (1988-1998)
Moottorivaihtoehdot:
Yhdysvaltain valtiovarainministeriö
Yhdysvaltain valtiovarainministeriö on yksi Yhdysvaltain ministeriöistä. Ministeriö vastaa Yhdysvaltojen rahapolitiikasta. Sitä johtaa Yhdysvaltain valtiovarainministeri. Ministeriö sijaitsee Washington DC:ssä.
Lee Martin
Ennen liigakautta 2007–2008 Martin sai peliaikaa ManUssa Aasian-kiertueen harjoitusotteluissa.
Jere Aalto
Jere Aalto (s. 12. maaliskuuta 1996 Turku) on suomalainen jalkapalloilija, pelipaikaltaan maalivahti.
Andrei Smirnov
Andrei Smirnov -nimisiä henkilöitä ovat:
Norio Ōga
Norio Ōga, (29. tammikuuta 1930 Numazu, Shizuokan prefektuuri, Japani – 23. huhtikuuta 2011 Tokio, Japani ) oli Sonyn toimitusjohtaja, joka tunnetaan 1982 myyntiin tulleen CD-levyn kehittämisestä kaupallisesti menestyväksi tuotteeksi. Ōga aloitti Sonyn palveluksessa vuonna 1953.
Tyler Clary
Ura
Clary voitti olympiakultaa 200 metrin selkäuinnista vuoden 2012 kesäolympialaisista Lontoosta. Noissa kisoissa hän oli myös 200 metrin perhosuinnissa viides. Pitkän radan MM-kilpailuista Clary on saavuttanut kaksi hopeaa ja kaksi pronssia. Hopeat ovat tulleet 400 metrin sekauinnista vusoilta 2009 ja 2011 ja pronssit 200 metrin selkäuinnista vuosilta 2011 ja 2013. Lyhyen radan MM-kilpailuista Clarylla on yksi viestikulta vuodelta 2014 sekä yksi hopea ja kaksi pronssia henkilökohtaisilta matkoilta. Pan-Amerikan kisoista hän on saavuttanut yhden hopean.
Hamburg Süd
Historia
Vuonna 1871 yksitoista hampurilaista kauppataloa perusti Hamburg Südamerikanische Dampfschifffahrts-Gesellschaft -yhtiön. Kolme 4 000 bruttorekisteritonnin kokoista höyrylaivaa aloitti liikennöinnin kuukausittain Brasiliaan ja Argentiinaan. Vuoteen 1914 mennessä yhtiö liikennöi yli 50 laivalla, joiden yhteinen koko oli 325 000 bruttorekisteritonnia. Ensimmäisessä maailmansodassa yhtiö menetti kaikki laivansa ja oli pakotettu aloittamaan uudelleen vuokraamalla laivoja.
Maersk Line tiedotti huhtikuussa 2017 sopineensa Hamburg Südin ostosta sen omistaneen perheyhtiö Oetker Groupin kanssa. Kauppahinta oli noin neljä miljardia dollaria. Yrityskauppa sai sinettinsä vuoden 2017 lopulla Brasilian viranomaisten annettua sille hyväksyntänsä. Jo aiemmin kauppa oli saanut Euroopan komission ja Yhdysvaltain oikeusministeriön hyväksynnän.
Jacko Gill
Ura
23. huhtikuuta 2011 Gill työnsi 7,26 kilogramman painoista miesten kuulaa 20,01 metriä. Hän rikkoi 44 vuotta vanhan Les Millsin nimissä olleen Uuden-Seelannin ennätyksen. Gill on ainoa alle 17-vuotias, joka on työntänyt miesten kuulaa yli 20 metriä. Joulukuussa 2011 hän paransi Uuden-Seelannin ennätystään tulokseen 20,38 m. Ennätyksen rikkoi maaliskuussa 2014 Tomas Walsh.
Jacob Epstein
Epsteinin vanhemmat tulivat Yhdysvaltoihin pakolaisina Puolasta. Perhe oli keskiluokkainen ortodoksijuutalainen perhe, ja siinä oli viisi lasta, joista Jacob Epstein oli kolmas.
Epstein opiskeli Art Students Leaguessa ja George Grey Bernardin oppilaana. Hän jatkoi opintojaan Pariisissa kuvitustyöstä saamiensa tulojen turvin, ja muutti Englantiin 1905 ja sai Britannian kansalaisuuden 1907.
Naamioväijy
Levinneisyys ja elinympäristö
Naamioväijyä tavataan alueelta, joka ulottuu Yhdysvalloista Texasin ja Louisianan osavaltioista etelään Keski-Amerikan läpi Etelä-Amerikkaan aina Argentiinaan saakka. Laji on myös siirretty Bermudan saarelle. Linnun elinympäristöä ovat vesialueiden läheisyydessä sijaitsevat pensaikot, avoimet metsiköt, puistot ja puutarhat. Trooppisilla seuduilla se välttelee tiheitä metsiä ja elää mieluummin avoimemmilla alueilla.
20 suosikkia – Sade on mun kyyneleeni
20 suosikkia – Sade on mun kyyneleeni on Taika ja Jukka Kuoppamäen vuonna 2002 julkaistu kokoelma-albumi. Se on osa 20 suosikkia -kokoelmalevysarjaa.
Horst Hrubesch
Ura pelaajana
Hrubesch syttyi varsinaiseen tähteyteen vasta myöhemmällä iällä. Hän pelasi alasarjojen joukkueissa ennen kuin 24-vuotiaana teki sopimuksen Rot-Weiss Essenin kanssa, ja vakuuttavien esityksiensä ansiosta siirtyi pian Hampurin SV:hen, missä kasvoi erääksi Bundesliigan vaarallisimmista hyökkääjistä. Pian kutsu kävi myös Saksan liittotasavallan maajoukkueeseen. Hän pelasi Hampurissa vuoteen 1983, jonka jälkeen siirtyi Belgiaan Standard de Liègeen ja sieltä vielä kaudeksi 1985–1986 takaisin Saksaan Borussia Dortmundiin, missä pelasi kaksi ottelua.
Ura valmentajana
Peliuransa jälkeen Hrubesch on tehnyt uraa valmentajana. Kaudella 1986–1987 hän valmensi Rot-Weiss Essenin kakkos-Bundesliigan kymmenennelle sijalle. Kaudella 1994–1995 hän valmensi Dynamo Dresdeniä ilman mainittavampaa menestystä. Nykyään hän toimii nuorisovalmentajana Saksan jalkapalloliitossa.
Marija Šestak
Šestak saavutti pronssia sisäratojen MM-kilpailuissa Valenciassa 2008 tuloksella 14,68. Pekingin olympialaisissa hän sijoittui kuudenneksi uudella Slovenian ennätystuloksella 15,03. Hänen nimissään oli aiemmin myös Serbian ennätys 14,52 m vuodelta 2006, sen rikkoi Biljana Topić 2009. Šestak sijoittui IAAF:n yleisurheilufinaalissa 2008 kolmanneksi tuloksella 14,63. Torinon EM-hallikisoissa 2009 hän saavutti hopeaa tuloksella 14,60. Berliinin MM-kilpailuissa 2009, Daegun MM-kilpailuissa 2011 ja Istanbulin sisäratojen MM-kilpailuissa 2012 hän karsiutui loppukilpailusta.
Joose Antonen
Joose Antonen (s. 28. huhtikuuta 1995 Tampere) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan oikea laitahyökkääjä. Antonen laukoo oikealta.
Seuraura
Myös kauden 2014–2015 Antonen aloitti JYP-Akatemiassa. Hän teki JYPissä SM-liigadebyyttinsä 30. lokakuuta 2014 Saimaan Palloa vastaan. Antonen merkittiin joukkueen kakkosketjun vasempaan laitaan Miika Lahden ja Darryl Boycen viereen. Hän sai ottelussa jääaikaa 9.57 minuuttia. Antonen pelasi kauden aikana kaksi SM-liigaottelua. Kaudella 2015–2016 hän avasi maalitilinsä miesten pääsarjatasolla. Antonen teki ensimmäisen maalinsä JYPin miesten joukkueessa 28. elokuuta 2015 Mestarien liigassa vieraissa ruotsalaista Frölunda HC:tä vastaan. Ensimmäisen SM-liigamaalinsa hän teki 22. marraskuuta 2015 ylivoimalla vieraissa Oulun Kärppiä vastaan. Antosen osuma jäi JYPin 0–3-voittoon päättyneen ottelun ratkaisumaaliksi. Hän pelasi JYPin liigajoukkueessa kaikkiaan 13 runkosarjaottelua tehopistein 1+2=3 ja kuusi CHL-ottelua tehopistein 2+2=4. Jatkoaika.com-verkkolehden toimittaja Jere Korkalaisen mukaan Antonen kärsi JYP-Akatemian puolella ajoittain myös asenneongelmista, mikä näkyi mm. heikossa teholukemassa –18. Hän haki kauden aikana pelituntumaa myös yhden ottelun verran JYPin A-nuorista.
Disney Universe
Disney Universe on Eurocomin kehittämä ja Disney Interactive Studiosin julkaisema toimintaseikkailupeli. Peli on julkaistu kaikille seitsemännen sukupolven konsoleille ja Microsoft Windowsille Pohjois-Amerikassa 25. lokakuuta ja Euroopassa 28. lokakuuta 2011. Peli sisältää maita Disneyn omista piirroselokuvista kuten Aladdinista, Pixarin elokuvista kuten Monsterit Oy:stä sekä Disneyn todellisista toimintaelokuvista kuten Pirates of the Caribbeanista.
A Thorn for Every Heart
A Thorn for Every Heartin debyytti-EP ilmestyi 2003. Ensimmäinen täysimittainen studioalbumi oli Things Aren't So Beautiful Now vuonna 2004. Yhtyeen toinen albumi It's Hard to Move You vuosi nettiin kesäkuussa 2007. Se jäi julkaisematta levy-yhtiön kautta, sillä Interscope sulki yhtyeen kanssa toimineen tytäryhtiönsä Kickball Recordsin. Kolmannen levynsä Pick Up the Pieces yhtye julkaisi omakustanteena vuonna 2008.
Uhvon paluu
Uhvon paluu on suomalaisen rockmuusikko Veltto Virtasen vuonna 1999 julkaistu neljän kappaleen CD-EP.
Rampe & Naukkis – kaikkien aikojen superpari
Juoni
He lähtevät takaisin mantereelle etsimään naisia. Naukkis ottaa puheeksi Rampen kosinnan Sirkalle Tynnyrikarilla. Rampe oikaisee vain jäljitelleensä erästä amerikkalaista elokuvaa. He lähtevät Pori Jazzeille luullen, että ne ovat jotkut hengelliset juhlat. Festivaalien juontaja Matti Konttinen pyytää Rampea ja Naukkista soittamaan, koska heidän esiintyjänsä, Miles Davis, ei pääse esiintymään. Lavalla Rampe ja Naukkis (Trio Erektus) esittävät kappaleen Rambling Rose. Kesken kappaleen Rampen entinen puhetapa palaa ja hän pyörtyy.
Platonilainen teologia
Platonilainen teologia oli Prokloksen viimeinen teos. Osa teoksesta on kadonnut; nykyaikaan säilyneessä muodossaan se käsittää kuusi kirjaa. Teos on muodoltaan itsenäinen tutkielma, ei myöhäisantiikin yleiseen tyyliin kommentaari.
Teos hyödyntää Platonin dialogeja ja pyrkii löytämään niistä kuvauksia uusplatonilaisen jumalallisen hierarkian kausaalisista tasoista. Näitä ovat ykseys (to hen, kirjat 1–2), tosi-olemassaolo (kirja 3), elämä (kirja 4), järki (nous, kirja 5) sekä sielut (psykhe) ja ruumis/luonto (kirja 6). Näistä tosi-olemassaolo, elämä ja järki kuuluvat järjellä käsitettävään alueeseen, joka jakaantuu näin kolmeen: järki itse, sen kohde eli todellinen olemassaolo sekä niiden välinen suhde.
TUL Cup 1955
Karihaaran Tenho ja Turun Kisa-Veikot selvittivät tiensä loppusarjaan miinuksitta, kun taas Tahmelan Vesa pelasi ensimmäisessä ottelussaan Koskenpoikien kanssa 4-4 tasapelin saaden tililleen yhden miinuksen. Voittamalla neljä muuta vastustajaansa joukkue kuitenkin selvisi mitaliotteluihin.
Odintsovo
Kaupungin tärkeimpiä työaloja ovat rakennus- ja kemianteollisuus, sekä vaate- ja huonekaluvalmistus.
Winx Club – Syvyyksien salaisuus
Juoni
Voittamattomalta vaikuttava pahuuden liittouma: Trixit, Politea ja Tritannus lähtevät kilpajuoksuun aikaa ja keijuja vastaan löytääkseen helmen ja sinetöidäkseen voittamattomuutensa. Riittääkö keijujen suurinkaan rakkauden voima estämään Trixien ilkeää suunnitelmaa? Bloom on päättänyt pelastaa Trixien vangitseman prinssi Skyn ja ehtiä helmen luokse ennen muita, mutta Politea sekoittaa Winxien suunnitelmat pettäessään ilkeät liittolaisensa oman etunsa vuoksi.
Gus Kenworthy
Ura
Freestylehiihdon maailmancupissa Kenworthy debytoi joulukuussa 2011. Hän on saavuttanut yhden osakilpailuvoiton, helmikuussa 2015 Park Cityn half-pipestä. Palkintokorokesijoituksia Kenworthyllä on maailmancupista yhteensä neljä. Hän sijoittui half-pipen maailmancupin kokonaispisteissä toiseksi kaudella 2014–2015.
Muuta
Lokakuussa 2015 Kenworthy kertoi olevansa homoseksuaali. Hän on ensimmäinen julkisesti homoseksuaali freestylehiihtäjä.
Johann Friedrich Naumann
Naumann nimesi lukuisia lintulajeja, muun muassa etelänharmaalokin (Larus michahellis). Pikkutuulihaukka (Falco naumanni) ja ruosterastas (Turdus naumanni) on nimetty hänen kunniakseen.
Boundiali
Boundiali on kaupunki Norsunluurannikon pohjoisosassa. Se on Boundialin departementin ja Bagouén alueen hallinnollinen keskus. Korhogon kunnassa on 43 100 asukasta (vuonna 2014).
Boundialin asukkaat ovat etupäässä senufoja, mandinkoja ja fulbeja.
Ljungo Tuomaanpoika
Pappi ja valtiopäivämies
Todennäköisesti Limingassa kirkkoherra Tuomas Ingonpojan ja tämän vaimon Dordran lapsena syntynyt Ljungo Tuomaanpoika lienee opiskellut Turun katedraalikoulussa ja sen jälkeen Upsalan yliopistossa. Hänen puolisonsa oli Margareta (kuollut ennen vuotta 1633).